চট্টগ্রাম অফিস জানায়, চট্টগ্রামে কোন ধরনের অপ্রীতিকর ঘটনা ছাড়াই হরতালের শেষ দিন পালিত হয়েছে। হরতাল চলাকালে সকালে চট্টগ্রাম থেকে দূরপাল্লার কোন ধরনের বাস-ট্রাক ছেড়ে যায়নি। তবে নগরীতে বিভিন্ন ধরনের যানবাহন  স্বাভাবিকভাবে চলাচল করেছে। বিমান ও ট্রেন চলাচলও ছিলো স্বাভাবিক। তবে শিক্ষা প্রতিষ্ঠানে ক্লাস হয়নি। অফিস আদালতের কাজকর্ম চলেছে ঢিলেঢালা গতিতে। বিকালে চট্টগ্রাম বন্দর থেকে যানবাহন পণ্য ডেলিভারি নিয়ে দেশের বিভিন্ন স্থানের উদ্দেশ্যে ছেড়ে যায়।